Debt to Equity Ratio คืออะไร
ก. อัตราส่วนที่บอกว่า บริษัทมีค่าใช้จ่ายเป็นกี่เท่าของส่วนของผู้ถือหุ้น
ข. อัตราส่วนที่บอกว่า บริษัทมีหนี้สินเป็นกี่เท่าของหนี้สิน
ค. อัตราส่วนที่บอกว่า บริษัทมีสินทรัพย์เป็นกี่เท่าของส่วนของผู้ถือหุ้น
ง. อัตราส่วนที่บอกว่า บริษัทมีหนี้สินเป็นกี่เท่าของส่วนของผู้ถือหุ้น
ข้อที่ถูกต้องคือ ง. เนื่องจาก DE Ratio หรือ Debt to Equity Ratio คือ อัตราส่วนที่บอกว่า บริษัทมีหนี้สินเป็นกี่เท่าของส่วนของผู้ถือหุ้น มีสูตรว่า DE Ratio = Debt/Equity

โดยที่
 D คือ Debt หรือ หนี้สินรวมของบริษัท
 E คือ Equity หรือ ส่วนของผู้ถือหุ้นรวม

ยกตัวอย่างเช่น บริษัท A มีหนี้สิน 300 ล้านบาท และมีส่วนของผู้ถือหุ้นรวม 200 ล้านบาท จะได้ว่า DE Ratio เท่ากับ 300/200 = 1.5 เท่า หรือพูดได้ว่า บริษัท A มีหนี้สินเป็น 1.5 เท่าของส่วนของผู้ถือหุ้น 

ซึ่งวิธีดูค่า DE Ratio มีดังนี้
 - มากกว่า 1 เท่า แปลว่า บริษัทมีหนี้มากกว่าส่วนของผู้ถือหุ้น
 - เท่ากับ 1 เท่า แปลว่า บริษัทมีหนี้เท่ากับส่วนของผู้ถือหุ้น
 - น้อยกว่า 1 เท่า แปลว่า บริษัทมีหนี้น้อยกว่าส่วนของผู้ถือหุ้น

จะเห็นได้ว่า DE Ratio เป็นตัวสะท้อนถึงฐานะทางการเงินของบริษัทว่าเป็นอย่างไร
5.ความรู้ทางการเงิน